Elgeako mendilerroa

Elgeako mendilerroa Gipuzkoa eta Araba artean dago. Iparraldean ditu Gipuzkoako Debagoieneko Eskoriatza, Aretxabaleta eta Oñati udalerriak; eta hegoaldean, Arabako Lautadako Arratzua-Ubarrundia, Burgu eta Barrundia.

Mendilerroko tontor gehienak 1.000 metro ingurukoak dira. Mendebaldeko muturrean, iparraldetik hegoaldera: Makatzgain, Arriurdin, Urkitza, Arkamo, Albiturri eta Miritxa. Ekialderantz jarraituz: Mugarriluze, Aumategi, Mirubizkar, Burgamendi, Sekillaga, Gaboño eta Kextuigaña.

Ekialdean Urkilla mendilerroarekin jarraitu egiten da, Larrangoiti eta Trango tontorrekin.

Historiaurrea 
Historiaurreko garaietatik, Elgea-Artia izeneko estazio megalitikoaren zati bat dugu tontor hauetan, Mugarriluzeko zutarria eta Mugarriaundikoa alde batetik eta Elgea I eta Artasoko trikuharriak eta Elgea II-ko tumulua bestetik.

Aro garaikidea 
Aro garaikidean bestela 2000an Elgeako zentral eolikoa jarri zuten mendilerroaren gainaldean. Euskal Autonomia Erkidegoan ezarri den lehen parke eolikoa da, eta 660 kW-ko 37 sorgailu eoliko ditu; guztira, 24.42 MW-ko potentzia du instalatuta.

Fauna 
Faunari dagokionez, Elgeako mendilerroan Arabako azken betizuak larretzen dira.

Mendiak 
 Aumategigaña edo Saiturri, 1.192 m  (Araba eta Gipuzkoa)
 Gaboño, Gaboñu edo Artia, 1.176 m  (Araba eta Gipuzkoa)
 Sekillaga, 1.152 m  (Araba eta Gipuzkoa)
 Keixtui-Gaña, 1.132 m  (Araba eta Gipuzkoa)
 Mugarriluze, 1.111 m  (Araba eta Gipuzkoa)
 Bizkarlatza, 1.095 m  (Gipuzkoa)
 Mentazpi, 1.094 m  (Araba eta Gipuzkoa arteko mugan)
 Burgamendi, 1.081 m  (Araba eta Gipuzkoa)
 Mirubixkar edo Mirubizkar, 1.048 m  (Araba eta Gipuzkoa)
 Pagobedeinkatuta edo Pagobedeinkatua, 1.017 m  (Gipuzkoa)
 Makatzgain, 996 m  (Gipuzkoa)
 Urdingain edo Arriurdin, 992 m  (Araba eta Gipuzkoa)
 Elgeamendi edo Albiturri, 944 m  (Araba)
 Urkitza, 915 m  (Araba eta Gipuzkoa arteko mugan)
 Miritxa, 885 m  (Araba)
 Arkamo, 875 m  (Araba eta Gipuzkoa)
 Usako Atxa, 912 m  (Araba eta Gipuzkoa arteko mugan)
 Troke, 899 m  (Araba eta Gipuzkoa arteko mugan)
 Galbarrain, 831 m  (Araba eta Gipuzkoa arteko mugan)
 Urpaso, 756 m  (Araba)

Erreferentziak_

Ikus, gainera 
 Orkatzategiko Estazio Megalitikoa
 Arabako mendiak
 Gipuzkoako mendiak
 Elgea-Artiako Estazio Megalitikoa
 Euskal Herriko mendilerroen zerrenda

Kanpo estekak 

Elgeako mendilerroa